Датум: 16.12.2016.г.

(3)

На основу члана 63. став 3. Закона о јавним набавкама ("Службени гласник РС" број 124/12, 14/15 i 68/2015), на захтев за измену конкурсне документације од стране заинтересованог лица у поступку јавне набавке лабораторијског и трансфузионог материјала за потребе Опште болнице Лесковац, јавна набавка 36/16-О, објављујемо

**О Д ГО В О Р**

На захтеве за измену конкурсне документације:

1. „ У партији 3- Потрошни материјал за мерење глукозе из капиларних узорака назначен је потрошни материјал за апарат на коме се тренутно раде анализе глукозе у капиларној крви. Да ли је прихватљиво понудити апарат другог произвођача на коришћење за време трајања уговора за тражени број анализа (10000 глукоза годишње)? У том случају понудили бисмо потрошни материјал који иде уз понуђени апарат, који није исти као назначени у спецификацији за партију 3. Сходно томе, молимо Вас да партију 3 формирате тако да могу да се понуде ставке које нису идентичне по називу и количинама онима које се тренутно налазе у спецификацији за партију 3. Апарат који желимо да понудимо има значајну предност у односу на остале на тржишту, а то је опција да мерењем вредности хематокрита прерачунава концентрацију глукозе мерену у капиларној крви у вредност у плазми, што је захтев ИФЦЦ-а за изражавање концентрације глукозе. Ово је важно из разлога што је концентрација глукозе мерена у плазми је 11% виша у односу на концентрацију мерену у капиларној крви уз коришћење апарата који мере преко биосензора“
2. „ Молим вас да из партије 4-лабораторијске хемикалије, искључите ставке које по намени њој не припадају и да за њих формирате посебну партију. У партији се налазе стaвке које подлежу регистрацији код АЛИМС-А, kao и средства која се користе у хуманој употреби, што значи да то нису лабораторијске хемикалије, већ медицинска средств. Одвајањем партија проширићете круг потенцијалних понуђача, за разлику од тренутног стања, којим веома ограничавате конкуренцију. У питању су следеће ставке: xylol, gimza,may grunwald, ziel neelzen, formaldehid,rivanol,borna kiselina,talk, glukoza“

Одговор је:

1. Наручилац је сачинио техничку спецификацију у складу са својим потребама, имајући у виду да дужи временски период поседује медицински апарат Biosen C-Line, произвођача “EKF Diagnostics”. Предметни апарат поседује Решење АЛИМС-а о пуштању у промет на територији Републике Србије.

Наше интерне и екстерне провере квалитета су показале да су добијени резултати на предметном апарату изузетно прецизни и репродуцибилни. Такође, наше досадашње искуство у раду је показало да је апарат врло практичан и једноставан за рад, тако да сво особље лабораторије може да ради на њему.

Наручилац остаје при захтеву да за партију 3., потрошни материјал за мерење глукозе из капиларног узорка буде за апарат Biosen C-Line, произвођача “EKF Diagnostics”.

1. Комисија за предметну јавну набавку изменила је конкурсну документацију, у делу доказа обавезних услова, Понуђач доставља Решење о упису медицинских средстава у Регистар медицинских средстава које издаје Агенција за лекове и медицинска средства за добра која подлежу регистрацији или потврду АЛИМС-а да предметно добро не подлеже регистрацији. Техничка спецификација за партију 4. је не промењена.

Измењена конкурсна документација објављена је на Порталу јавних набавки и интернет страници Установе.

Комисија за јавне набавке